cyanic-selkie/wikianc huggingface dataset:
Katrín Fjeldsted
Katrín sat á Alþingi fyrir Sjálfstæðisflokkinn kjörtímabilið 1999-2003 auk þess sem hún hefur setið í landbúnaðarnefnd, iðnaðarnefnd, félagsmálanefnd, umhverfisnefnd, heilbrigðis- og trygginganefnd og allsherjarnefnd. Kjörtímabilið 2003-2007 var hún 2. varaþingmaður Reykjavíkurkjördæmis norður og tók nokkrum sinnum sæti á þinginu. Hún var kosin á stjórnlagaþing 2010 og sat í stjórnlagaráði.
Frummaður
Frummaður í venjulegum skilningin eru fremdardýr sem augljóslega líkjast mönnum, allt frá górillum til undirtegunda manna (fræðiheiti homo) sem komu á undan Homo sapiens sapiens.
Acer distylum
Acer distylum er runni eða lítið tré af ættkvísl hlyna (Acer) sem er frá Japan (norðurhluta Honshu). Hann getur orðið allt að 10 m hár.
Juniperus drupacea
Juniperus drupacea, er tegund af eini upprunninn frá austurhluta Miðjarðarhafssvæðinu, frá suður Grikklandi (Parnon Oros, Peloponnese), suður Tyrklandi, vestur Sýrlandi, og Líbanon, og vex á klettóttum stöðum í 800 til 1700 m hæð yfir sjó.
Lýsing
Juniperus drupacea er hávaxnasta tegund einis, 10 til 25 m hár, einstaka sinnum að 40m, og myndar keilulaga krónu, með stofn sem getur verið 1 til 2m þykkur. Nálarnar eru grænar, 5 til 25mm langar og 2 til 3mm breiðar, með tvöfaldri hvítri loftaugarák ofan til. Hann er einkynja, með plöntur annaðhvort karlkyns eða kvenkyns.
Berkönglarnir eru þeir stærstu hjá nokkrum eini, en harðir og þurrir, grænir óþroskaðir, en verða dökk-fjólubrúnir eftir 25 mánuði með fölbláa vaxhúð; þeir eru egg- til kúlulaga, 20 til 27mm langir og 20 til 25mm í þvermál, og eru með sex til níu samvaxnar hreisturflögur í 2 til 3 hvirfingum, hver hreisturflaga með lítið eitt upphækkuðum toppi. Hinar þrjár endastæðu (apiacal) hreisturflögur er hver með stakt fræ, en með fræin þrú samvaxin í staka berja-líka skel. Reklarnir eru í þyrpingu ólíkt öðrum einitegundum (5 til 20könglar saman), gulir, 3 til 4mm langir, og falla skömmu eftir að frjókornin eru fallin snemma vors.
Vegna sinna einkennandi berköngla með fræin þrjú samvaxin og reklana í klasa, hefur hann oft verið talinn til eigin ættkvíslar (Arceuthos drupacea (Labill.) Antoine & Kotschy), en erfðarannsóknir hafa sýnt að hann er nokkuð náskyldur Juniperus macrocarpa og Juniperus oxycedrus.
Hagfors
thumb|right|200px|Hagfors Hagfors er borg í sveitarfélaginu Hagfors i Svíþjóð. Þar búa 5 146 manns (2010).
Berlínarhliðið
right|thumb|300px|Berlínarhliðið árið 1896
Berlínarhliðið (þýska: Berliner Tor) var sögulegt hlið í Potsdam. Það var byggt við Berlinerstraße (nú Türkstraße) árið 1752 að skipun Friðriks 2. prússakonungs. Jan Bouman hannaði hliðið en á þaki þess voru fjórar styttur eftir Johann Gottlieb Heymüller sem sýndu tvo hermenn og rómversku gyðjurnar Mínerva og Bellóna. Á báðum hliðum þess voru vakthús fyrir verði og skatteftirlitsmann.
Hliðið var fært um nokkra metra árið 1901 til að koma á móts við aukinna umferð. Hliðið skemmdist í lok seinni heimsstyrjaldarinnar. Boginn á hliðinu, sem var enn heill, var rifinn árið 1951 af borgarstjórn Potsdam sem umferðahindun. Það eina sem eftir er af upprunalega hliðinu er hluti af hægri hliðarvæng þess og stytturnar sem voru á þaki þess, sem nú eru í geymslu Schlösserstiftung.
Sansepolcro
Sansepolcro (áður Borgo San Sepolcro) er um 15 þúsund manna bær í Arezzo í Toskanahéraði á Ítalíu. Bærinn stendur við rætur Appennínafjalla við ána Tíber. Hann er fæðingarstaður ítalska endurreisnarmálarans Piero della Francesca. Pastaframleiðandinn Buitoni var stofnaður í Sansepolcro árið 1827.
Theodor Möbius
Theodor Möbius (fullu nafni August Theodor Möbius) – (22. júní 1821 í Leipzig – 25. apríl 1890 á sama stað) – var þýskur norrænufræðingur og textafræðingur. Hann var prófessor í háskólunum í Leipzig og Kiel.
Æviferill
Theodor fæddist í Leipzig. Foreldrar hans voru stærðfræðingurinn og stjörnufræðingurinn August Ferdinand Möbius (1790–1868) og Dorothea Christiane Juliane Rothe (1790–1859).
Theodór ólst upp í stjörnurannsóknarstöðinni í Leipzig, sem faðir hans veitti forstöðu. Að loknu stúdentsprófi í Nicolaiskólanum í Leipzig, hóf hann háskólanám og lærði klassíska textafræði, 1840–1842 í Leipzig og 1843–1844 í Berlín. Hann fékk mikinn áhuga á forníslenskum bókmenntum og varði doktorsritgerð í þeirri grein 1852. Á árunum 1845–1861 var hann bókavörður í Háskólabókasafninu í Leipzig og síðar forstöðumaður þess. Hann varð háskólakennari 1852 og prófessor 1859. Árið 1865 fékk hann stöðu við Háskólann í Kiel, eftir að Þjóðverjar tóku Holtsetaland, og starfaði þar til 1889 þegar hann missti heilsu.
Theodór Möbius leit svo á að norræn textafræði væri nátengd germönskum fræðum, sem hann fékkst við á nokkuð víðum grunni. Aðal framlag hans til fræðanna var útgáfa á forníslenskum ritum, sem hann sinnti af miklum áhuga. Einnig gaf hann út forníslensk-þýska orðabók og bókaskrár um norræn fræði.
Í gegnum fræðistörfin kynntist Theodór Möbius nokkrum Íslendingum, t.d. Guðbrandi Vigfússyni og unnu þeir saman að útgáfuverkefnum, t.d. Fornsögum 1860. Einnig aðstoðaði hann Guðbrand við útgáfu á Eyrbyggja sögu 1864, þýddi forspjallið á þýsku og las prófarkir.
Knapprunni
Knapprunni (fræðiheiti: Capparis spinosa) er fjölær runni með lítil, þykk lauf og hvít eða bleik blóm, sem vex allt í kringum Miðjarðarhafið. Hann er fyrst og fremst þekktur fyrir að gefa af sér æta blómknappa og fræ (kapers) sem eru ýmist söltuð eða súrsuð og borðuð sem krydd.
Heimir Hallgrímsson
Heimir Hallgrímsson (f. 10. júní 1967) í Vestmannaeyjum er íslenskur tannlæknir og knattspyrnuþjálfari. Hann þjálfar nú Jamaíska karlalandsliðið í knattspyrnu.
Hann er fyrrum þjálfari ÍBV í knattspyrnu og landsliðsþjálfari íslenska A-landsliðs karla í knattspyrnu. Hann þjálfaði Al-Arabi í Katar frá 2018 til 2021. Heimir kom landsliðinu á tvær stórkeppnir; EM 2016 og HM 2018. Hann ákvað að hætta með landsliðið eftir HM í Rússlandi 2018.
Heimir er sjálfstætt starfandi tannlæknir í Vestmannaeyjum og hefur rekið eigin stofu frá árinu 1994.
Þór (skip)
Varðskipið Þór (I) (einnig nefndur Gamli Þór) var fyrsta varðskip Landhelgisgæslu Íslands. Skipið var upprunalega smíðað sem togari, árið 1899. Árið 1920 keypti Björgunarfélag Vestmannaeyja skipið og notaði það til fiskveiðieftirlits og björgunarstarfa. Rekstur Björgunarfélagsins gekk illa og árið 1926 ákvað Ríkissjóður að kaupa skipið. Með kaupum þess var Landhelgisgæsla Íslands stofnuð. Fyrstu árin var skipið vopnað tveim 57 mm fallbyssum, sem síðar voru skipt út fyrir eina 47 mm fallbyssu. Þór strandaði við Húnaflóa árið 1929. Í kjölfarið var ákveðið að kaupa nýtt varðskip í stað þess. Nafngift skipsins er sótt í norræna goðafræði.
Tenglar
http://www.lhg.is/um-okkur/sagan/
Frisbígolf
thumb|right|Frisbígolfari púttar í körfu. Frisbígolf eða folf er íþrótt sem fer fram á svipaðan hátt og venjulegt golf, en í stað golfkylfa og golfbolta nota leikmenn svifdiska (frisbídiska). Þessi íþrótt varð til á áttunda áratug 20. aldar og á það sameiginlegt með venjulegu golfi að reynt er að ljúka hverri braut í sem fæstum köstum.
Frisbídisknum er kastað frá teigsvæði í átt að skotmarki. Markið getur verið mismunandi en oftast er um að ræða sérsmíðaðar körfur sem grípa diskinn. Leikmenn taka hvert kast frá þeim stað þar sem síðasti diskur lenti. Lendingarstaðurinn er merktur með sérstöku merki (litlum diski eða öðrum golfdiski) og ekki má stíga fram fyrir merkið þegar kastað er að nýju. Hæðir, hólar, tré og fleira sem finna má út um allan völlinn eru leikmönnum áskorun og hindrun í tilraunum þeirra við að koma disknum í körfuna. Loks endar „púttið“ í körfunni og þeirri holu er þá lokið.
Leikhlutar
thumb|right|Kastað frá teig á frisbígolfvelli í [[Yyteri, Finnlandi.]]
Diskar
thumb|Mismunandi diskar. Golfdiskar eru að jafnaði minni og þyngri en hefðbundnir svifdiskar sem ætlunin er að grípa. Diskarnir eru venjulega milli 150 og 180 grömm að þyngd og 8-9 tommur (20-23cm) í þvermál. Þeir skiptast í drævera, púttera og miðlungsdiska. Dræverar eru þyngstir og drífa lengst, miðlungsdiskar eru nákvæmari en dræverar en drífa styttra og pútterar eru léttastir og nákvæmastir en jafnframt hægastir. Diskarnir eru líka ólíkir hvað varðar form, grip, sveigjanleika og endingu.
Mörk
Upphaflega voru mörkin í frisbígolfi svert járnrör yfir öðru járnröri sem glumdi í þegar diskurinn lenti á þeim. Árið 1975 hannaði Ed Headrick körfuna sem er algengasta markið í dag. Hún er með keðjum og körfu fyrir neðan til að grípa diskinn. Flötin er allt svæðið innan 10 metra frá marki. Þar er bannað að stökkva til að fylgja eftir skoti.
Maríutása
Maríutása (latína: Cirrocumulus) eru ein tegund háskýja og flokkast einnig sem bólstraský. Þau eru gerð úr hnoðrum sem virðast örsmáir vegna fjarlægðar. Oft myndast bönd eða skýjarákir. Gráblika myndast í 6 til 12 km hæð úr klósigum eða bliku þegar hitauppstreymi nær hraðanum 1m/s. Af þeim sökum eru maríutásur nánast alltaf innan um klósiga og blikuský.
Frisbígolf
Teigar
Teigar eru afmörkuð svæði, yfirleitt 6x8fet (2x2,5m) að stærð, sem marka upphaf hverrar brautar. Þeir þurfa að gefa stöðugt undirlag fyrir fyrsta kastið. Teigar eru gerðir úr þjappaðri mold eða möl, timbri, steypu eða gúmmímottum.
Á Íslandi
Íþróttin hefur notið sívaxandi vinsælda á Íslandi. Árið 2019 voru 53 vellir á landinu sem þýddi flesta velli miðað við höfðatölu. Íslenska frisbígolfsamband er íþróttasamband sem skipuleggur velli og mót.
Alek Wek
thumb|right|Alek Wek Alek Wek (fædd í Wau 16. apríl 1977) er Suður-súdönsk fyrirsæta.
Fritillaria macedonica
Fritillaria macedonica er evrópsk jurt af liljuætt, upprunnin frá Albaníu, Makedóníu, og Serbíu.
DJ Ötzi
thumb|DJ Ötzi
Þór II (skip)
Varðskipið Þór II (einnig nefnt Mið-Þór) var eitt af varðskipum Landhelgisgæslu Íslands. Skipið var upphaflega smíðað sem togari í Þýskalandi árið 1922. Eftir strand Gamla Þórs á Húnaflóa árið 1929, var Þór II keyptur 1930 frá Þýskalandi. Á tímum seinni heimstyrjaldar var skipinu breytt og notað til fiskflutninga. Skipið var selt árið 1946.
Almenningsvagnar
Almenningsvagnar byggðasamlag er byggðasamlag sveitarfélaganna Bessastaðahrepps, Garðabæjar, Hafnarfjarðar, Kjalarneshrepps, Kópavogs og Mosfellsbæjar. Það var stofnað til að hafa á einni hendi almenningssamgöngur þessara sveitarfélaga. Það tók til starfa 15. ágúst 1992, fyrirtækin Hagvagnar hf. og Meiriháttar hf. sáu um akstur.
Þann 1. júlí 2001 tók Strætó byggðasamlag við verkefnum Almenningsvagna.
Brúarfoss (Hítará)
Brúarfoss er bær og bæjarstæði á eystri bakka Hítarár rétt hjá þjóðveginum um Mýrar. Nafnið er dregið af samnefndum fossi í Hítará. Jóhannes Jósefsson glímukappi og veitingamaður á Hótel Borg byggði veiðihús á Brúarfossi og hafði fyrir sumaraðsetur sitt í mörg ár.
Deilatafla
Deilatafla er tafla yfir þætti talna. Tekið er dæmi um deilatöflu talnanna 1 til 1000. Með orðinu deilir er átt við sérhverja tölu, a, sem gengur upp í tiltekinni tölu, b, þar sem a og b eru heilar, pósitífar tölur. Sem dæmi eru deilar tölunnar 7 1 og 7 og deilar tölunnar 36 eru 1, 2, 3, 4, 6, 9, 12, 18 og 36. Talan 1 er deilir sérhverrar tölu og sérhver tala er deilir sjálfrar sín. Þeir deilar sem eru minni en talan sjálf kallast eiginlegir deilar. Sé summa eiginlegra deila minni en talan sjálf (dæmi: 10) kallast talan fátækleg tala (e.: deficient number). Ef summa eiginlegra deila er stærri en talan sjálf (dæmi: 36) kallast hún auðug tala (e.: abundant number). Sé summa eiginlegu deilanna jöfn tölunni sjálfri, kallast hún fullkomin tala (dæmi: 6). Í töflunni eru fátæklegar tölur merktar með - (mínus), auðugar með + (plús) og fullkomnar tölur eru feit- og skáletraðar. Aðeins ein tala hefur einn deili og ekki fleiri, það er talan 1 og kallast hún eining(in). Sumar tölur hafa nákvæmlega tvo deila, sem eru 1 og talan sjálf, þær tölur kallast frumtölur og eru óþáttanlegar. Allar aðrar tölur (heilar, pósitífar) kallast samsettar tölur og eru þáttanlegar. Til eru ýmsar deilireglur eða hjálparaðgerðir t.a. kanna hvort tala sé deilanleg með ákveðinni tölu.
Athugið: ν(n) er fjöldi af jákvæðum deilum n, þar með talið 1 og n sjálf. σ(n) er summan af öllum jákvæðum deilum n, þar með talið 1 og n sjálf. Tölur þar sem summa jákvæðra deila að frádregni tölunni sjálfri er minni en talan (σ(n)-n < n) eru merktar (σ(n)-n)-; tölur þar sem summa jákvæðra deila að frádregni tölunni sjálfri er stærri en talan (σ(n)-n > n) eru merktar (σ(n)-n)+; og þær þrjár tölur (undir 1000) sem eru fullkomnar (σ(n)-n = n) eru feit- og skáletraðar.
Ion Iliescu
Ion Iliescu (fæddur 3. mars 1930) er rúmenskur stjórnmálamaður. Hann var forseti Rúmeníu í tvígang, fyrst frá 1989 til 1996 í kjölfar rúmensku byltingarinnar og síðan í annað kjörtímabil frá 2000 til 2004.
Iliescu er fyrrum meðlimur í Kommúnistaflokki Rúmeníu og gegndi ýmsum embættum í kommúnistastjórn landsins á valdatíð Nicolae Ceaușescu. Iliescu var á tímabili álitinn mögulegur eftirmaður Ceaușescu sem leiðtogi kommúnistastjórnarinnar en hann féll síðar í ónáð hjá stjórninni. Hann náði að hreppa völdin þegar Ceaușescu var steypt af stóli árið 1989 og varð fyrsti forseti Rúmeníu eftir kommúnistatímann.
Iliescu tapaði endurkjöri á móti Emil Constantinescu í forsetakosningum árið 1996. Iliescu komst aftur til valda eftir kosningar árið 2000 og sat sem forseti til ársins 2004.
Hlutverk Iliescu í eftirleik byltingarinnar 1989 hefur verið umdeilt í seinni tíð. Árið 2019 ákærði ríkissaksóknari Rúmeníu Iliescu fyrir glæpi gegn mannúð og sakaði hann um að hafa nýtt sér ríkisfjölmiðla landsins til að dreifa vísvitandi röngum upplýsingum og vekja ótta við hryðjuverk. Þannig hefði hann verið valdur að „frændvígum, stjórnlausri skothríð og misvísandi hernaðarfyrirmælum,“ en í upplausnarástandi sem ríkti fyrstu fimm dagana eftir valdatöku Iliescu árið 1989 voru 862 manneskjur drepnar og þúsundir særðust. Árið 2020 hafnaði dómari ákærunni gegn Iliescu vegna formgalla.
Amtrak
thumb|right|Leiðarkerfi Amtrak. Amtrak, eða National Railroad Passenger Corporation, er járnbrautarfyrirtæki í Bandaríkjunum sem rekur farþegalestarkerfi á löngum og meðallöngum leiðum í Bandaríkjunum utan Alaska og Hawaii. Amtrak var stofnað árið 1971 og tók yfir starfsemi 20 einkarekinna járnbrauta. Amtrak er í opinberri eigu og fær framlög frá alríkisstjórninni og fylkisstjórnum.
Malabar
Malabar getur átt við:
Munaðarleysingi
Munaðarleysingi er sá (yfirleitt barn) sem hefur misst báða foreldra sína.
Byggðasamlag
Byggðasamlag (skammstafað bs.) er stjórnsýslueining þar sem tvö eða fleiri sveitarfélög standa saman að rekstri varanlegra verkefna. Dæmi um slík byggðasamlög eru Strætó bs. og Atvinnuþróunarfélag Eyjafjarðar bs.
Lónsfjörður
Lónsfjörður er sjávarlón á Suðausturlandi. Svæðið er ríkulegt af fuglalífi og er á náttúruminjaskrá. Þúsundir álfta safnast þar saman.
Tatsuhiko Kubo
Tatsuhiko Kubo (fæddur 18. júní 1976) er japanskur fyrrverandi knattspyrnumaður. Hann spilaði 32 leiki og skoraði 11 mörk með landsliðinu.
Leikför um landið
thumb|Kápa ensku útgáfu bókarinnar. Leikför um landið (franska: Western Circus) eftir Morris (Maurice de Bevere) og René Goscinny er 36. bókin í bókaflokknum um Lukku Láka. Bókin kom út árið 1970, en sagan sem hún hefur að geyma birtist fyrst í teiknimyndablaðinu Pilote á árunum 1969-70.
Söguþráður
Á flótta undan indíánum lenda Lukku Láki og Léttfeti í flasinu á risavöxnum fíl. Fílar eru sjaldséðir í villta vestrinu og indíánarnir flýja í ofboði, en fíllinn reynist vera sirkusfíllinn Fiddi, ein skærasta stjarna Vestra leikhússins sem er á ferð um landið að breiða út listina. Leikhúsið skipa hinn góðglaði og rauðnefjaði Bárður Mullumbull forstjóri og fjölskyldumeðlimir hans og slæst Lukku Láki í för með hópnum til bæjarins Úlfavirkis þar sem hópurinn ætlar að troða upp. Í bænum fer plásskóngurinn Zilli demantstönn með öll völd og þegar bæjarbúar sýna Vestra leikhúsinu meiri áhuga en hinni árlegu reiðkeppni Zilla hugsar hann leikhópnum þegjandi þörfina og ræður leigumorðingjann Jóa Skellinöðru til að skjóta Fidda. Verkið reynist snúnara en til stóð og þegar Jói fer á taugum og missir marks af þriggja metra færi þarf Zilli að leita annarra ráða. Með því að sleppa sirkusljóninu Nelsoni út úr búri sínu tekst Zilla að skapa skelfingu í bænum og snúa almenningsálitinu gegn Vestra leikhúsinu. Leikhúsið fær þó að halda eina hátíðarsýningu til styrktar góðu málefni. En Zilli er ekki af baki dottinn og fær indíánahöfðingjann Halta-Uxa til að ráðast á leikhúsið og brenna leiktjaldið með logandi örvadrífu. Virðist þá öll nótt úti fyrir Vestra leikhúsið, en Lukku Láki geymir tromp í erminni.
Fróðleiksmolar
thumb|right|William F. Cody á efri árum
Íslensk útgáfa
Leikför um landið var gefin út af Fjölva í íslenskri þýðingu Þórs Stefánssonar árið 1979. Þetta er 17. bókin í íslensku ritröðinni.
Isoetes riparia
Isoetes riparia er tegund af álftalaukum sem var lýst af Georg George Engelmann og Addison Brown. Hún er frá austurhluta Norður-Ameríku.
Undirtegundir
Tegundin skiftist í eftirfarandi undirtegundir:
Hallstahammar
thumb|right|200px|Hallstahammar Hallstahammar er þéttbýli í sveitarfélaginu Hallstahammar i Svíþjóð. Þar búa 10 478 manns (2010).
Mýrin (kvikmynd)
Mýrin er íslensk kvikmynd, gerð eftir samnefndri sögu Arnalds Indriðasonar. Tökur hófust á myndinni í mars 2006, og er myndin í leikstjórn Baltasars Kormáks. Hún var frumsýnd í október sama ár.
Söguþráður
Roskinn maður finnst myrtur í kjallaraíbúð í Norðurmýrinni. Í skrifborði hans er falin ljósmynd af grafreiti fjögurra ára stúlku. Myndin leiðir lögregluna inn í hina liðnu tíð sem geymir skelfilegan glæp og fjölskylduharmleik.
Sarpur
Sarpur er gagnasafn sem gefur aðgang að aðfangaskrám margra íslenskra minjasafna, listasafna og ljósmyndasafna. Kerfið var þróað af Þjóðminjasafni Íslands í samstarfi við hugbúnaðarfyrirtækið Hugvit hf. Fyrsta útgáfa þess kom út árið 1998 en upphaflega var Sarpur einungis opinn aðildarstofnunum. Opin ytri vefútgáfa kom út árið 2013 og sama ár tók Landskerfi bókasafna við rekstri kerfisins.
Árið 2017 voru aðildarsöfn Sarps 50 talsins og þar var að finna rúmlega 1,2 milljón færslur.
Spádómsgáfa
Spádómsgáfa er ætlaður hæfileiki sumra, sem á að gera þeim kleift að sjá fyrir um óorðna atburði.
Bæjargil
thumb|Bæjargil Bæjargil er að finna fyrir ofan bæjarstæði á Húsafelli. Gilið er vítt og djúpt og skilur þar á milli Bæjarfells og útfjallsins. Innarlega í gilinu er hár foss og þar í hlíðunum er að finna auðunnið og sérstætt rauðleitt og bláleitt grjót sem ábúendur Húsafells, þar á meðal myndlistamaðurinn Páll á Húsafelli, hafa unnið úr legsteina og aðra steingripi. Fært er úr gilinu upp við fossinn og að baki hans er tveir aðrir háir en vatnslitlir fossar.
Transmetropolitan
Transmetropolitan er teiknimyndasería sem skrifuð er af Darick Robertson og Warren Ellis. Serían fjallar um Spider Jerusalem, sem er frægur fréttamaður í framtíðinni. Hann ásamt aðstoðarmönnum sínum (oftast kallaðir „filthy assistants“ af Spider) berjast gegn spillingu bandaríkjastjórn.
Guðlaugur Baldursson
Guðlaugur Baldursson (fæddur 8. júlí 1972)
ÍBV
Guðlaugur Baldursson þjálfaði ÍBV árið 2006, honum var sagt upp störfum rétt undir lok tímabils. ÍBV féll það árið niður í 1. deild.
ÍR
Guðlaugur var ráðinn þjálfari 1. deildarliðsins ÍR árið 2008. 2011 var liðið í fallbaráttu og endaði í 9. sæti. 27. september sama ár tilkynnti Guðlaugur að hann væri hættur sem þjálfari liðsins.
Blika
Blika (latína: Cirrostratus) er ein gerð háskýja, þau myndast í 6–12 km hæð og eru þunn eða hálfgegnsæ, samfelld háskýjabreiða sem þekur oft stóran hluta himins. Blika boðar oft komu regnsvæðis, og koma þá gráblika og regnþykkni með úrkomu í kjölfar hennar.
Sól sést í gegnum bliku, og myndast þá stundum rosabaugur kringum hana er geislar hennar brotna í ískristöllunum.
Orðatiltækin; „mér líst ekki á blikuna“ og „það eru blikur á lofti“, vísa til þess að blikur eru fyrirboðar veðurbreytinga.
Pólýfónkórinn og kammersveit – Messías
Pólýfónkórinn og kammersveit – Messías, tónleikar 1977 er þreföld hljómplata með upptöku af óratóríunni Messíasi eftir Händel í Háskólabíói 22. júní 1977. Platan er gefin út af Pólýfónkórnum í desember 1978. Flytjendur eru Pólýfónkórinn, kammersveit undir forystu Rutar Ingólfsdóttur, einsöngvararnir Kathleen Livingstone, Ruth L. Magnússon, Neil Mackie og Michael Rippon. Stjórnandi er Ingólfur Guðbrandsson. Hljóðritun: Ríkisútvarpið. Frágangur tónbands fyrir skurð og pressun: Tryggvi Tryggvason. Prentun á umslagi/öskju: Kassagerð Reykjavíkur.
Kórfélagar Pólýfónkórsins í flutningi Messíasar voru um 130 talsins og kammersveitina skipuðu um 30 hljóðfæraleikarar. Daginn eftir tónleikana héldu kór, einsöngvarar og hljómsveit í söngferð til Ítalíu og fluttu þar Messías, ásamt Gloriu eftir Vivaldi og Magnificat eftir Bach.
Messías - kaflaheiti
Í uppfærslu kórsins 1977 er eftirfarandi köflum sleppt; 34-36 og 51.
Ísmús
Ísmús er gagnasafn yfir íslenska tónlistarsögu og þjóðfræði. Gagnasafnið er samstarfsverkefni Stofnunar Árna Magnússonar og Tónlistarsafns Íslands. Fyrsta útgáfa þess var opnuð árið 2001 og ný útgáfa árið 2012. Árið 2017 var hægt að nálgast þar yfir 40.000 hljóðrit og 700 myndskeið, meðal annars með viðtölum úr þjóðfræðisafni Stofnunar Árna Magnússonar, auk upplýsinga um yfir 8000 einstaklinga og 290 hljómsveitir.
Allium anceps
Allium anceps er tegund af laukplöntum ættuð frá vesturhluta Bandaríkjanna, þar sem hún er útbreidd í Nevada, og nær útbreiðslan yfir í nærliggjandi svæði í Kalifornía, Idaho, og Oregon. Hún vex í ófrjóum leir- eða grýttum jarðvegi.
Þetta er fjölær jurt með blómstöngul upp af 2 sm háum og 4 sm breiðum lauk. Laukarnir eru að 5 saman, stundum saman í brúnu eða gulbrúnu hýði. Blöðin eru tvö, flöt sigðlaga, að 26 sm löng. Blómstöngullinn er uppréttur, að 15 sm hár, og flatur með vængjuðum kanti. Blómskipanin samanstendur af 15 til 35 blómum. Stjörnulaga blómin eru um 1 sm breið með sex bleikum krónublöðum með grænum æðum. Fræflarnir sex eru með gulum frjóhnappi með gulu frjódufti. Þegar fræið er þroskað visnar stöngullinn og brotnar af, yfirleitt með blöðunum.
Laukarnir eru ætir og voru fæðuuppspretta Paiute indíána, sem steiktu þá og pressuðu í kökur.
Doris Lessing
thumb|right|Doris Lessing á bókmenntahátíð í [[Köln árið 2006.]] Doris Lessing (fædd Doris May Tayler í Kermanshah, í Persíu 22. október, 1919 - d. 17. nóvember 2013) var breskur rithöfundur. Hún hlaut Nóbelsverðlaunin í bókmenntum árið 2007. Doris sem var 87 ára þegar hún tók við verðlaununum er elsti verðlaunahafinn hingað til, en fyrri aldursforseti var Theodor Mommsen sem var 85 ára þegar hann hlaut verðlaunin. Doris var gestur Listahátíðar í Reykjavík 1986 (Dagstund í Iðnó).
Æviferill
Doris Lessing fæddist í Persíu (núverandi Íran), en er af breskum foreldrum. Þegar hún var fimm eða sex ára gömul fluttist fjölskyldan til Suður-Ródesíu (núverandi Simbabve), þar sem foreldrar hennar hófu að stunda landbúnað. Þar hófst einnig pólitískur ferill hennar, en hún tilheyrði ung að árum kommúnískum hóp og leit á sig sem kommúnista. Eftir tvö misheppnuð hjónabönd, en hið seinna var við harðlínu-kommúnistan Gottfried Lessing, ákvað hún að flytjast til Bretlands. Þegar hún kom þangað þrítug að aldri hafði hún með sér handritið að Grasið syngur í farteskinu. Bókin kom út 1950 og hlaut strax góðar viðtökur, bæði í Bretlandi, meginlandi Evrópu og í Bandaríkjunum. Og þar með hófst glæstur rithöfundarferill Dorisar. Árið 1954 snerist hún þó alfarið gegn kommúnismanum og talaði eindregið gegn honum og því sem átti sér stað í Austur-Evrópu. Upp úr því fékk hún áhuga á kenningum sálkönnuðarins R.D. Laing og snerist á sveif með súfisma, sem er austræn dulhyggju- og meinlætastefna.
Atvinnubótavinna
Atvinnubótavinna er ein þeirra aðferða sem ríkisstjórnir nota til að slá á áhrif atvinnuleysis.
Í stað þess að fá þá atvinnuleysisbætur sinna einstaklingar vinnu fyrir svipaða upphæð við opinberar framkvæmdir, til dæmis vegavinnu.
Mörbylånga
thumb|right|200px|[[Mörbylånga kirkja]] Mörbylånga er þéttbýli í sveitarfélaginu Mörbylånga i Svíþjóð.Árið 2010 bjuggu þar 1.780 manns.
Ungmennafélagið Stjarnan
Félagið teflir fram knattspyrnuliði sem að er í Úrvalsdeild karla og í úrvalsdeild kvenna. Félagið á handknattleikslið í efstu deild í handbolta, bæði kvenna og karla. Í blaki teflir félagið fram liðum í bæði úrvalsdeild karla og kvenna. Í körfuknattleik teflir félagið liðum í bæði úrvaldsdeild karla og kvenna. Auk þess teflir fram félagið fram afar sterkri fimleikadeild, sunddeild og lyftingadeild.
Í knattspyrnu hefur félagið einu sinni orðið Íslandsmeistari í karlaflokki, það var árið 2014, eftir dramatískan sigur á erkifjendunum FH í lokaumferð Íslandsmótsins. Auk þess hefur karlaliðið tvívegis unnið silfurverðlaun í bikarkeppni karla, árin 2012 og 2013. Árið 2014 komst liðið alla leið í síðustu umferð undankeppni UEFA cup. Liðið tapaði í síðustu umferðinni gegn ítalska stórliðinu Internazionale, einnig þekkt sem Inter Milan. Á leiðinni í leikinn gegn Inter Milan vann Stjarnan velska liðið Bangor City, skoska liðið Motherwell og pólska liðið Lech Poznan. Karlaliðið varð einnig heimsfrægt árið 2007 þegar að markafögn liðsins komust í erlenda miðla. Þar léku leikmenn liðsins m.a. eftir laxaveiði, fæðingu, sundkeppni, Rambó og klósetti. Auk þess komst lag stuðningsmannasveitar Stjörnunnar, Silfurskeiðarinnar, í heimsfrægð eftir að íslenska landsliðið komst í átta liða úrslit EM árið 2016. Það kallaðist ,,víkingaklappið". Kvennamegin í knattspyrnunni hefur liðið unnið Íslandsmeistaratitilinn fjórum sinnum og fengið ein silfurverðlaun. Þá hefur kvennaliðið einnig unnið bikarkeppnina þrisvar sinnum.
Stúlknaliðið Stjörnunnar í fimleikum hefur orðið Íslandsmeistari nokkrum sinnum, auk þess að hafa orðið Norðurlandameistari og Evrópumeistari. Í Lyftingadeildinni starfað frækið íþróttafólk sem unnið hefur stóra sigra fyrir félagið og slegið mörg Íslandsmet.
Stráloka
Stráloka (fræðiheiti; Hydrellia griseola) er tvívængjutegund sem var fyrst lýst af Carl Fredrik Fallén 1813. Engar undirtegundir eru skráðar í Catalogue of Life. Hún hefur fundist á Íslandi.
Acer nipponicum
Acer nipponicum er lauftré af ættkvísl hlyna (Acer) sem er frá mið og suður Japan. Hann getur orðið allt að 20 m hár.
Spergilblómkál
thumb|250px|right|Spergilblómkál Spergilblómkál (fræðiheiti: Brassica oleracea var. botrytis) er ræktunarafbrigði garðakáls (Brassica oleracea) sem fyrst var ritað um á Ítalíu á 16. öld. Það er sérstakt fyrir það að knúpparnir mynda nokkuð reglulega brotamynd. Nafnið kemur til að því að þetta afbrigði er stundum talið vera blendingur spergilkáls og blómkáls.
Romanesco Broccoflower Florbrokolo ロマネスコ Romanesco Romanesco Broccolo
Fritillaria maximowiczii
Fritillaria maximowiczii er jurtategund af liljuætt frá norðaustur Kína (Hebei, Heilongjiang, Jilin, Liaoning) og austur Rússlandii (Zabaykalsky Krai, Amurhéraði, Khabarovsk, Primorye).
Þór III (skip)
Varðskipið Þór III (einnig nefnt Nýi-Þór) var varðskip í eigu Landhelgisgæslu Íslands.
Í þjónustu Landhelgisgæslunnar
Skipið var smíðað í Danmörku árið 1951 fyrir Landhelgisgæsluna. Skipið var smíðað úr stáli, alls 920 tonn. Lengd þess var 55,9 m og breidd 9,5 m. Skipið var búið tveim 57 mm fallbyssum. Þór III var flaggskip Landhelgisgæslunar um árabil og tók þátt í öllum Þorskastríðum Íslendinga og Breta. Skipið var endurbætt árið 1972, en þær endurbætur fólust meðal annars í nýrri yfirbyggingu og endurnýjun á vélabúnaði skipsins.
Verðlagsbylting 16. aldar
'''Verðlagsbylting 16. aldar', stundum kölluð verðlagsbyltingin (e: The Price Revolution'') er tímabil mikillar verðbólgu sem gekk yfir Evrópu frá seinni hluta 15. aldar fram til fyrri hluta 17 aldar. Á þessum árum hækkaði verðlag um eitt til tvö prósentustig ár hvert, sem leiddi til mikilla verðhækkana yfir lengra tímabil. Breytingin var enn áþreifanlegri vegna þess að verðlag hafði haldist stöðugt á miðöldum. Verðbyltingin gerði fyrst vart við sig á Spáni en áhrifin voru fljót að dreifast um alla Vestur-Evrópu og á 150 árum sexfölduðust verð.
Þetta langa tímabil verðlagshækkana skapaði efnahagslega óvissu og kynti undir trúarlegum, félagslegum og pólítískum átökum sem mögnuðust í Evrópu á 16 öldinni.
Ástæður
Talið er að aukið flæði góðmálma til Evrópu hafi verið helsta ástæða verðbólgunnar, en spænsk skip fluttu gull og silfur í miklu magni frá nýlendum sínum inn á meginlandið. Nýstárlegar aðferðir við náumgröft og málmvinnslu litu einnig dagsins ljós, svo að skortur góðmálma í Evrópskum námum heyrði jafnframt sögunni til. Með auknu umfangi málma ár eftir ár keyrðu Spánverjar og samferðamenn þeirra upp þennslu í hagkerfinu og smátt og smátt minnkaði virði peninga í Evrópu þegar auðurinn dreifðist.
Franski stjórnmálamaðurinn og hagfræðingurinn Jean Bodin var einn af þeim fyrstu sem setti fram þá kenningu að verðbólgan væri tengd auknu magni peninga í umferð. Árið 1568 setti hann fram peningamagnskenninguna (e: Quantity theory of money) sem byggir á því að verðlag vöru og þjónustu byggi einna helst á peningamagni og veltuhraða peninga, þar sem framboð peninga ákvarðar kaupmátt þeirra. Aðrir hagfræðingar sem veittu því athygli að verðlagsbreytingar mætti rekja til aukins peningamagns í umferð voru spænski hagfræðingurinn Martín de Azpilcueta og pólski stjörnufræðingurinn Nikulás Kópernikus.
Aðrir voru ósammála því að magn peninga hefði áhrif á verðlag, og töldu að græðgi fjármálamanna og kaupmanna væri um að kenna. Verð væri ákvarðað af mönnum og hærra verðlag skýrðist af því að kaupmenn kepptust við að smyrja á álagningu til að auðgast.
William Petersen
Einkalíf
Petersen er fæddur og uppalinn í Evanston í Illinois. Faðir hans er dansk-amerískur að uppruna og móðir hans er þýsk-amerísk að uppruna. Útskrifaðist hann frá Bishop Kelly High School árið 1972. Komst hann inn í Ríkisháskólann í Idaho á fótboltastyrk. Á meðan hann var við nám við Ríkisháskólann í Idaho tók Petersen leiklistarnámskeið sem breytti alveg leið hans í lífinu. Yfirgaf hann skólann ásamt eiginkonu sinni Joanne árið 1974 og elti drama prófessor til Baskalands þar sem hann lærði sem Shakespeare leikari. Petersen hafði áhuga á baskneskri menningu og lærði hann baskneska tungumálið.
Petersen flutti aftur til Idaho til þess að verða leikari. Þar sem hann vildi ekki vinna í leikaralausri vinnu í, þá fór hann til Chicago og bjó hjá ættingjum sínum.
Petersen giftist langtíma kærustu sinni Gina Cirone í júní 2003. Á hann eina dóttur, Maite, frá fyrra hjónabandi. Petersen er mikill Chicago Cubs aðdáendi, og mætir oft á Wrigley Field að minnsta kosti einu sinni að ári til þess að syngja „Take Me Out to the Ballgame“. Árið 2004 lýsti Petersen í viðtali við Playboy Magazine nær-dauða lífsreynslu sem hann varð fyrir í kringum 1980s, sem gaf honum fullvissu að það væri til framhaldslíf eftir dauða.
Þann 23. febrúar 2009 var Petersen heiðraður með stjörnu á Hollywood Walk of Fame. Næstum allt leikaraliði og starfsmenn CSI: Crime Scene Investigation voru viðstaddir. Stjarna Petersens er staðsett við 6667 Hollywood Blvd, beint fyrir framan hinn fræga veitingastað Musso and Frank's Grill.
Leikhús
Petersen var mjög aktívur í leikhúsum og vann sér inn Actors Equity card. Sýndi hann við Steppenwolf Theatre Company, sem hann hefur verið meðlimur að síðan 2008, og er meðstofnandi að Remains Theater Ensemble sem einnig hefur að geyma Chicago leikarana Gary Cole og Ted Levine.
Sjónvarp
Fyrsta sjónvarpshlutverk Petersen var árið 1986 í The Twilight Zone. Síðan 2000 hefur frami Petersen aukist eftir að hann lék Dr. Gil Grissom í CBS réttar-rannsóknardramanu CSI: Crime Scene Investigation. Petersen tók sér hlé frá CSI í fimm vikur til þess að koma fram í Trinity Repertory Company uppsetningu á Dublin Carol í Providence, Rhode Island. Þann 30. maí 2007 var Petersen á Wrigley Field í samvinnu með WGN íþróttaútvarpsmönnum til þess að lýsa leika Chicago Cubs – Florida Marlins leiknum og nefndi hann að hann hefði séð CSI: The Experience á Museum of Science and Industry í Chicago. Var hann þá í níu-vikna hléi frá upptökum og sagði hann, að hann og samleikarar væru heppnir að vera hluti af svona vinsælli seríu á meðan þættir sem vinir hans koma fram í hætta eftir aðeins nokkra þætti.
Samkvæmt Michael Ausiello hjá TV Guide, þá hafði Petersen endurnýjað samning sinn hjá CBS til þess að koma fram í CSI fyrir 2008-2009 tímabilið, með um $600.000 dollara fyrir hvern þátt. Þann 15. júlí 2008 greindi Associated Press frá því að Petersen myndi hætta sem aðalleikari í 9. þáttaröð (þætti 10) til þess að fylgja eftir leikhúsferli sínum, en myndi koma aftur sem gestaleikari þegar á þurfti. Munn hann samt halda áfram að vera framleiðslustjóri við þáttinn.
Kvikmyndir
Petersen lék í fyrstu Hannibal Lecter myndinni, þar sem hann lék FBI alríkisfulltrúann Will Graham. Þar sem hlutverk hans í Manhunter eftir Michael Mann var svo krefjandi tilfinningalega séð gerði hann allt sem hann gat til þess að losna við persónuna eftir að tökum lauk. Hann rakaði af sér allt skeggið, klippti hárið og litaði það ljóst. Einnig þá segist hann hafa gert þetta, vegna þess að þegar hann var að æfa fyrir leikrit í Chicago, kom tal hans alltaf út sem Graham; litaði hann á sér hárið þannig að hann gæti horft á sjálfan sig í spegli og séð aðra persónu.
Petersen afþakkaði hlutverk í Oliver Stone myndinni Platoon, þar sem hún myndi halda honum í Filippseyjum, frá fjölskyldu sinni. Í staðinn lék hann í sjónvarpsmyndinni Long Gone frá 1987 sem neðri deildar hafnarboltaleikmaður og umboðsmaður.
Lék hann lögreglumanninn William Friedkin's í spennumyndinni To Live and Die in L.A., Petersen kemur fram alveg nakinn, stuttlega. Var honum boðið hlutverk Henry Hill í Goodfellas en afþakkaði það.
Árið 1990 lék Petersen í þriggja-hluta míniseríu, The Kennedys of Massachusetts. Lék Petersen JFK, sendiherrann Joseph P. Kennedy. Hlaut myndin Emmy og Golden Globe-tilnefningar. Árið 1993 kom Petersen fram í annarri míniseríu, Return to Lonesome Dove og síðan í Fear árið 1996.
Lék hann í myndinni Mulholland Falls sem persónu er finnur sjálfan sig fá ofbeldisviðbrögð frá Los Angeles lögreglunni. Ennig lék hann í Kiss the Sky og í myndinni 12 Angry Men ásamt Courtney B. Vance, George C. Scott, Jack Lemmon og Mykelti Williamson.
Framleiðandi
CSI: Crime Scene Investigation, Keep the Change og Hard Promises.
Verðlaun og tilnefningar
Broadcast Film Critics Association verðlaunin
Emmy verðlaunin
Golden Globe verðlaunin
PGA verðlaunin
Satellite verðlaunin
Screen Actors Guild verðlaunin
TV Guide verðlaunin
Bæjarfell (Hítardal)
Bæjarfell er fjall (235 metra) norður af bænum Hítardal í Hítardal. Bæjarfell er auðvelt uppgöngu og er þaðan gott útsýni. Þá eru nokkrir þekktir hellisskútar í móbergi fjallsins, þar á meðal Sönghellir, Fjárhellir, Paradís, Víti og Hundahellir. Þar er og kletturinn Nafnaklettur sem svo er nefndur sökum þess að í hann hefur verið skorinn fjöldi nafna og fangamarka hvers sögur má rekja allt aftur á 18. öld.
Harbin
alt=Mynd frá Harbin borg í Heilongjiang héraði í Kína.|thumb|450px|Frá Harbin borg. Árið 2020 bjuggu á stórborgarsvæði Harbin um 10 milljónir manna.
alt=Mynd af „Drekaturni“ Harbin sem er 336 metra hár sjónvarpsturn ríkissjónvarpsins í Heilongjiang (HLJTV).|thumb|„Drekaturn“ Harbin er 336 m. hár sjónvarpsturn ríkissjónvarpsins í Heilongjiang. Harbin (kínverska: 哈尔滨; rómönskun: Hā'ěrbīn), er höfuðborg og fjölmennasta borg Heilongjiang héraðs í norðausturhluta Alþýðulýðveldisins Kína. Hún er stjórnsýslu-, efnahags- vísinda- menningar- og samgöngumiðstöð Norðaustur-Kína. Borgin er í suðurhluta héraðsins og situr við suðurbakka Songhua fljóts. Loftslagið er svalt, með köldum fjögurra til fimm mánaða vetrum sem geta farið niður í allt að −40 °C. Þá verður Harbin að hrífandi „ísborg“ með risastórum ísskúlptúrum. Íbúðafjölgun þessarar risaborgar hefur verið gríðarleg síðustu áratugi. Árið 2020 bjuggu á stórborgarsvæði Harbin um 10 milljónir manna.
Staðsetning
alt=Gervihnattarmynd sem sýnir Harbin borg við Songhua fljót.|thumb|Gervihnattarmynd: Harbin borg við Songhua fljót. Harbin er í suðurhluta Heilongjiang héraðs við suðausturjaðar Songnen-sléttunnar sem myndar stóran hluta Norðaustur hásléttu Kína (Mansjúríusléttunnar). Hún situr við suðurbakka Sungari (Songhua) fljóts, í bylgjóttu landslagi nema við fljótsbakkana sem hætt er við flóðum á lágum svæðum. Borgin nær yfir 53.068 ferkílómetra landsvæði. Hún liggur að borgunum Mudanjiang og Qitaihe í austri; Yichun og Jiamusi í norðri; Suihua og Daqing í vestri; og Changchun höfuðborg Jilin héraðs í suðri. Vegna landfræðilegrar legu sinnar var Harbin borg, á fyrri hluta 20. aldar, tenging rússneskra herja við Kína og Austurlönd fjær.
Saga
Nafngiftin Harbin er upphaflega úr Mansjú-tungu og þýðir „staður til að þurrka fiskinet“. Harbin óx úr lítilli dreifbýlisbyggð, sjávarþorpsins Alejin, við Songhua fljót og varð að einni stærstu borg Norðaustur-Kína. Hún á upphaf sitt að rekja til þess er Rússar lögðu kínversku járnbrautirnar í gegnum mansjúríu í lok 19. og í byrjun 20. aldar. Borgin sem var stofnuð árið 1898, dafnaði með yfirgnæfandi meirihluta rússneskra innflytjenda. Hún fékk um tíma viðurnefnið „Austur-Moskva“. Borgin varð byggingarmiðstöð járnbrautarinnar, sem árið 1904 tengdist Trans-Síberíu járnbrautinni, austur af Baikal vatni í Síberíu, við rússnesku hafnarborgina Vladivostok við Japanshaf. Harbin borg varð síðan bækistöð fyrir hernaðaraðgerðir Rússa í Mansjúríu í stríði Rússlands-Japan (1904–05). Eftir stríðið varð borgin tímabundið undir sameiginlegri stjórn Kínverja og Japana. Hún varð griðastaður flóttamanna frá Rússlandi eftir byltinguna 1917 og hafði um tíma fjölmennasta borg rússneskra íbúa utan Sovétríkjanna. Á þeim tíma japanska leppríkisins Mandsjúkó (1932–45), varð Harbin að undirhéraði Binjiang héraðs. Hún varð vettvangur hinnar alræmdu rannsóknarstofu fyrir líffræðihernað Japana í síðari heimsstyrjöldinni. Sovéskar hersveitir hertóku Harbin árið 1945 og ári síðar tóku hersveitir kínverskra kommúnista við henni og stýrðu þaðan landvinningum í Norðaustur-Kína. Mikil fjölgun íbúa Harbin hefur haldist í hendur við uppbyggingu borginnar sem einnar megin iðnaðarstöðvar Norðaustur-Kína.
Efnahagur
Jarðvegur við í Harbin, hin næringarríka „svarta mold“, gerir borgina og nágrenni að einu besta landbúnaðarsvæði Kína til ræktunar matvæla og vefiðnaðar. Fyrir vikið er í Harbin mikil framleiðsla hrávörukorns og þar er kjörinn staður fyrir landbúnaðarfyrirtæki. Á landbúnaðarsvæðum nálægt Harbin er ræktun hveitis, sojabauna, sykurrófa, maís og hör. Í borginni er mikil matvælavinnsla á borð við sojabaunavinnsla, sykurhreinsistöðvar (sykurrófur) og mjölvinnslu. Það eru líka tóbaksverksmiðjur, leðuriðna og sápugerð. Eftir árið 1950 þróuðust atvinnugreinar á borð við framleiðslu á vélbúnaðar, námuvinnslu- og málmbúnaðar, landbúnaðartækja, plasti og rafstöðva. Harbin hefur einnig ýmsan léttan iðnað, lyfjagerð, málmvinnslu, framleiðslu flugvéla og bifreiða, rafeindatækja, lækningavara og byggingarefna. Orkuframleiðsla er aðalatvinnugrein Harbin borgar. Þar er þriðjungur heildarafkastagetu Kína í orkuframleiðslu. Borgin er einnig miðstöð fyrir Daqing olíusvæðanna í norðvestri. Að auki er Harbin útskipunarhöfn fyrir landbúnaðar- og skógarafurðir sem sendar eru til annarra hluta Kína.
Lýðfræði
thumb|Kort af legu Harbin borgar (dökkrautt) í [[Heilongjiang (ljósrautt) héraði í Kína.]] alt=Mynd frá Kitayskaya stræti í Harbin borg.|thumb|Kitayskaya stræti í Harbin borg. Flestir íbúar Harbin eru Han-kínverjar (um 93 prósent). Meðal annarra þjóðarbrota eru Mansjú fólk (um 433.000), Kóreumenn (um 120.000), Hui (um 40.000), Mongólar og Rússar.
Íbúum Harbin hefur fjölgað gríðarlega frá miðri síðustu öld. Árið 1934 voru íbúar um hálf milljón; árið 1953 um 1.2 milljónir, 1982 um 2.5 milljónir, 1990 um 4.2 milljónir, og árið 2000 voru þeir orðnir um 9.4 milljónir.
Samkvæmt manntali Kína árið 2020 bjuggu í borgarkjarna Harbin 5.242.897 en íbúafjöldi undir lögsögu borgarinnar var alls 10.009.854.
Menntun og vísindin
alt=Mynd sem sýnir rússneskt yfirbragð meginbyggingar hins virta Tækniháskóla Harbin.|thumb|Rússneskt yfirbragð hins virta Tækniháskóla Harbin. Í borginni eru fjölmargar háskólastofnanir, og rannsóknarstofnanir. Þar á meðal hinn virti Tækniháskóli Harbin borgar, sem stofnaður var árið 1920, með stuðningi rússneskra innflytjenda er tengdust járnbrautum Austur Kína. Í dag er háskólinn mikilvægan rannsóknarháskóli með sérstakri áherslu á verkfræði. Hann telst einn lykilháskóla Kína. Meðal annarra virtra háskóla má nefna Verkfræðiháskóla Harbin, Landbúnaðarháskóli Norðaustur-Kína og Skógræktarháskóli Norðaustur-Kína. Eftir stofnun Alþýðulýðveldisins hefur borgin þjónað sem mikilvægri hernaðarleg miðstöð, með háskólum sem aðallega einbeita sér að vísinda- og tækniþjónustu fyrir land- og flugher Kína. Sovéskir sérfræðingar gegndu á sínum tíma mikilvægu hlutverki í uppbyggingu þessara stofnana, en þegar líkur á stríði við Sovétríkin jukust á sjöunda áratug síðustu aldar, voru þó nokkrir framhaldsskólar fluttir suður til Changsha, Chongqing og annarra borga í suðurhluta Kína. Sumir þeirra voru síðan aftur fluttir aftur til Harbin.
Menning
alt=Mynd sem sýnir Harbin pylsu, sem er dæmi um rússneskar og evrópskar rætur í matarhefð borgarinnar.|thumb|Harbin pylsur eru dæmi um rússneska og evrópska matarhefð Harbin.
alt=Mynd sem sýnir snjóskúlptúra Harbin borgar.|thumb|Snjóskúlptúrar „ísborgarinnar“ Harbin.
Harbin er mikil menningarborg, sérstaklega á sviði tónlistar. Sinfóníuhljómsveit borgarinnar sem var stofnuð árið 1908 er elsta sinfóníuhljómsveit Kína. Þar var einnig fyrsti tónlistarskóli Kína stofnaður árið 1928. Árlega hefja þúsundir kínverskra ungmenna tónlistardrauma í borginni. Í borginni er haldin þekkt tónlistarhátíð á hverju sumri. Harbin er þekkt víða um heim sem borg snjóskúlptúra. Á veturna breyttist Harbin í hrífandi ísborg þegar risastórar ísskúlptúrar í görðunum borgarinnar, sem gjarnan eru upplýstir litríkum ljósum. Árlega vetrarhátíð með ísskurðarsamkeppni og snjóskúlptúrum dregur marga gesti að. Harbin skartar mörgum framandi byggingum. Vegna staðsetningar og sögu borgarinnar, er þar mikill fjöldi byggingar í rússneskum, barokk og býsantískum byggingarstíl. Matarmenning Harbin samanstendur af evrópskum réttum og norður-kínverskum réttum sem einkennast af þungum sósum og djúpsteikingu. Rússneskar og evrópskrar rætur borgarinnar koma einnig fram í matarhefðinni. Dæmi um það er Harbin pylsan, en það er reykt bragðmikil rauð pylsa sem svipar til þýskra pylsa. Brauðgerð borgarinnar tekur einnig mið af rússneskri brauðgerð.
Línuskip
Línuskip getur átt við:
Harbin
Menning
alt=Mynd af Óperuhöllinni í Harbin borg.|miðja|thumb|500x500dp|Óperuhöllin í Harbin borg
Samgöngur
alt=Teikning sem sýnir járbrautarkerfi Norðaustur-Kína.|thumb|Járbrautarkerfi Norðaustur-Kína.
Harbin er svæðisbundin miðstöð land-, vatns- og flugsamgangna. Þétt net þjóðvega tengir Harbin við nálægar borgir og hraðbrautir teygja sig norðvestur til Daqing svæðisins og austur að Yaboli vetrarskíðamiðstöðinni. Helstu járnbrautarlínur frá borginni liggja suður til Dalian í Liaoning héraði, suðaustur til Vladivostok og norðvestur til borgarinnar Chita í suður Síberíu. Skipgengt er til Khabarovsk í Rússlandi á íslausum mánuðum. Harbin Taiping alþjóðaflugvöllurinn, suðvestur af borginni, er ein stærsta flugaðstaða landsins.
Masashi Motoyama
Masashi Motoyama (fæddur 20. júní 1979) er japanskur knattspyrnumaður. Hann spilaði 28 leiki með landsliðinu.
Berbere
thumb|right|Berbere. Berbere (amharíska: በርበሬ bärbäre; tígrinja: በርበረ bärbärä) er kryddblanda sem er algeng í matargerð í Eþíópíu og Eritreu. Berbere inniheldur eldpipar, hvítlauk, kóríander, engifer, helgibasilfræ, gíneupipar, karúm, nígellufræ og grikkjasmára.
Nanómetri
Nanómetri (táknað nm) er mælieining fyrir lengd, jafngildir einum milljarðasta úr metra / 0.000000001 m eða 10-9 metri.
Metr
Beitar Jerúsalem F.C.
Beitar Jerusalem Football Club (Hebreska: מועדון כדורגל בית"ר ירושלים; Moadon Kaduregel Beitar Yerushalayim), almennt þekkt sem Beitar Jerúsalem, eða Beitar, er ísraelskt atvinnumannalið í knattspyrnu með aðsetur í Jerúsalem, sem leikur í ísraelsku úrvalsdeildinni. Félagið var stofnað árið 1936 af Shmuel Kirschstein og David Horn og spila heimaleiki sína á Teddy Stadium.
Aðdáendur Beitar hafa orðið mjög umdeildir fyrir að bera pólitískt tákn á leikjum sínum, óopinber í takt við Síonistahreyfinguna og við hægri væng Likud-flokksins. Félagið er ennþá það eina ísraelska úrvalsdeildinni sem hefur aldrei skrifað undir arabískan leikmann. og aðdáendurnir urðu frægir fyrir rasisma sinn „Dauði til Araba“. Í janúar 2019 fagnaði félagið hins vegar fyrsta ári sínu án nokkurra tilvika um skipulagða kynþáttafordóma sem sögð voru frá stúkunni.
Innanlands hefur Beitar unnið sjö úrvalsdeildartitla, átta bikarmeistara titla og tvo deildarbikara.
Ægir (skip)
Ægir er varðskip Landhelgisgæslu Íslands sem kom til landsins 1968 og ber sama nafn og eldra varðskip.
Eldri Ægir (Ægir 1)
Varðskipið Ægir 1 var keypt til landsins árið 1929. Það var fyrsta skip Íslendinga sem búið var aðalvél sem gekk fyrir dísilolíu. Aðalvélar skipsins framleiddu um 1300 hestöfl sem gat framkallað ganghraða upp á 18 sjómílur.
Nýrra skipið
Árið 1968 kom til landsins nýtt varðskip sem hlaut einnig nafnið Ægir og komuna var eldri Ægir seldur úr landi.
Ægir var auglýstur til sölu haustið 2020.
Bjólfskviða
thumb|right|Fyrsta síðan í handriti Bjólfskviðu, molnað hefur af spássíunum. Bjólfskviða, sem á ensku heitir Beowulf, er engilsaxneskt eða fornenskt miðaldakvæði sem segir af hetjunni og stríðsmanninum Bjólfi og viðureign hans við risann Grendil, móður Grendils og síðar við dreka, þegar hann er orðinn konungur í Gautlandi. Bjólfskviða var skrifuð á Englandi en sögusviðið er Skandinavía á 8. eða 9. öld. Kviðan er söguljóð um atburði og hetjur fortíðar. Bjólfskviða er eitt af höfuðritum fornenskrar tungu, en höfundur er ókunnur.
Ástæðan fyrir því að danskar og norrænar sagnir eru í þessu fornenska handriti, er sú að danskir og norskir menn höfðu hertekið og numið land víða á Englandi, einkum í Danalögum, og hafa sagnirnar borist með þeim. Að lokum náðu Danakonungar Englandi á sitt vald, Sveinn tjúguskegg 1013–1014 og Knútur ríki 1016–1035.
Kvæðið er 3183 línur og hefur aðeins varðveist í einu handriti, sem talið er frá því um 1000. Handritið er í safni Robert Bruce Cottons í British Library og ber nafnið Cotton Vitellius A XV, eða Nowell Codex, eða einfaldlega Handrit Bjólfskviðu þó að fleiri ritverk séu í því. Árið 1731 lenti handritið í eldsvoða og sviðnaði og skemmdist, sem varð til þess að á 18. og 19. öld molnaði utan af spássíunum svo að nú vantar víða bókstafi og orð eða þau eru ólæsileg.
Grímur Jónsson Thorkelín skrifaði fyrstur upp handritið um 1787, þegar hann vann að sagnfræðirannsóknum á Englandi fyrir dönsk stjórnvöld; hann gaf Bjólfskviðu svo út 1815. Grímur hafði tvö eftirrit með sér til Danmerkur, annað gerði hann sjálfur, en hitt eftirritið fékk hann starfsmann British Museum til að gera, líklega James Matthews. Vegna síðari skemmda á frumhandritinu er uppskrift Thorkelíns mikilvæg fyrir þá sem rannsaka Bjólfskviðu.